[{"text_idx": "#000004", "text": "O ble daeth y syniad am y prosiect Llais a Dewis? Pa ganlyniad oeddech chi\u2019n gobeithio\u2019i gyflawni?"}, {"text_idx": "#000005", "text": "Cafodd Llais a Dewis Pen-y-bont ar Ogwr ei gyd-gynhyrchu i ymateb i\u2019r angen statudol i sicrhau bod gan bobl sydd yn defnyddio gwasanaethau cymdeithasol ym Mhen-y-bont ar Ogwr, neu eu gofalwyr, fynediad i Eiriolwr Proffesiynol Annibynnol pan fo angen. Roedd y cyngor eisiau sicrhau bod y gwasanaeth eiriolaeth yn gynhwysol ac yn hygyrch i bob grw\u0302p o gleientiaid. Rydym wedi buddio o gefnogaeth y Rhaglen Eiriolaeth Golden Thread yn cefnogi gweithdy hapddalwyr ble cytunwyd ar y model \u2018gwasanaeth canolog a gwasanaethau cysylltiedig\u2019 (hub & spoke). Prif nod y model yma ydy darparu un pwynt mynediad sydd yn gallu cyfeirio pobl cymwys at y gwasanaeth eiriolaeth fwyaf addas."}, {"text_idx": "#000006", "text": "Beth ydy ro\u0302l ProMo-Cymru yn y prosiect yma?"}, {"text_idx": "#000007", "text": "Mae ProMo-Cymru yn darparu\u2019r Both Gwybodaeth Eiriolaeth ar gyfer gwasanaeth Llais a Dewis Pen-y-bont ar Ogwr. Golygai hyn darparu llinell gymorth ddwyieithog sydd yn agored 16 awr y dydd, yn ogystal ag opsiynau neges testun a negeseuo ar-lein. Mae ProMo-Cymru hefyd yn cefnogi\u2019r cysylltiad cyfathrebol i\u2019r gwasanaethau eiriolaeth leol sydd yn derbyn y cyfeiriadau priodol."}, {"text_idx": "#000008", "text": "Pa werth mae ProMo-Cymru wedi\u2019i ychwanegu i\u2019r prosiect yma?"}, {"text_idx": "#000009", "text": "Mae gan ProMo-Cymru ymwybyddiaeth strategol wych o eiriolaeth yng Nghymru, yn enwedig i blant a phobl ifanc. Er mai i oedolion mae\u2019r gwasanaeth Llais a Dewis Pen-y-bont ar Ogwr, mae\u2019r wybodaeth helaeth am eiriolaeth plant a phobl ifanc yn gryfder ychwanegol. Mae gallu technegol ProMo-Cymru i gefnogi swyddogaeth Both y gwasanaeth Pen-y-bont ar Ogwr yn gryfder arall. Mae ProMo-Cymru yn gydweithwyr parod sydd yn creu partneriaeth aml-asiantaeth llawer mwy effeithiol."}, {"text_idx": "#000010", "text": "Fedrwch chi ddisgrifio eich profiad yn gweithio gyda ProMo-Cymru?"}, {"text_idx": "#000011", "text": "Mae ProMo-Cymru wedi bod yn greadigol ac yn flaenweithgar yn cysylltu gyda phartneriaid lleol o fewn y gwasanaeth Llais a Dewis Pen-y-bont ar Ogwr a darparwyr gwasanaeth cyswllt eraill. Mae ganddynt werthoedd cryf yn hyrwyddo datrysiadau cymunedol sydd yn apelio i gomisiynwyr gwasanaeth cyhoeddus."}, {"text_idx": "#000012", "text": "Sut ydych chi\u2019n credu gall y model TYC fuddio gwasanaethau sector cyhoeddus eraill?"}, {"text_idx": "#000013", "text": "Mae model TYC ProMo-Cymru yn darparu datrysiad cost-effeithiol iawn i alluogi\u2019r sector cyhoeddus gysylltu gyda\u2019i gynulleidfaoedd targed. Mae\u2019r amrywiaeth o ddulliau cysylltu a\u0302 thechnolegau defnyddir yn cynnig model gwasanaeth cadarn a dyfodol-gyfeillgar sydd yn caniata\u0301u cysylltiad gyda gwasanaethau cyhoeddus yn y ffordd fwyaf hygyrch a rhyngweithiol bosib."}, {"text_idx": "#000014", "text": "Mae popeth yn cychwyn gyda sgwrs"}, {"text_idx": "#000015", "text": "Mae ProMo-Cymru yn gweithio tuag at greu newid positif a pherthnasau parhaol rhwng unigolion, teuluoedd a chymunedau. Rydym yn darparu datrysiadau arloesol a chreadigol gyda sgyrsiau ystyrlon a thechnoleg ddigidol. Os hoffech drafod sut gall ein Model TYC helpu eich sefydliad yna cysylltwch."}, {"text_idx": "#000016", "text": "Sign Up for ProMail ProMail is ProMo-Cymru\u2019s monthly newsletter on our projects, developments, services and training. It also sometimes features news from our partners and within the industry."}, {"text_idx": "#000017", "text": "Interested in working with us? Why not get in touch."}]